Epidemiologik vaziyat yomonlashayotgani sababli turistlarga jamoat joylariga kirishda PZR test natijasini ko‘rsatish talabi qo‘yilishi mumkin. Foto: hurriyetdailynews Turkiya hukumati mamlakatda koronavirus yuqtirish holatlari ko‘paygani sababli cheklovlarni kuchaytirishni mo‘ljallamoqda, deb yozadi Hürriyet Daily News. Mamlakat sog‘liqni saqlash vaziri Faxrettin Kojaning so‘zlariga ko‘ra, yaqin vaqt ichida komendantlik soati kabi umummilliy cheklovlar joriy etish masalasi muhokama qilinmayapti. Ammo epidemiologik vaziyat yomonlashayotgani sababli turistlarga jamoat joylariga kirishda PZR test natijasini ko‘rsatish talabi qo‘yilishi mumkin. Aniqlik kiritilishicha, ushbu chora sentyabrning ikkinchi yarmidan joriy etiladi. Qayd etilishicha, hukumat kuz fasliga borib koronavirus yuqtirish holatlari kuniga hozirgi 5 mingtadan 30 mingtagacha o‘sishini kutmoqda.